stanford-oval/wikipedia huggingface dataset:
เชลยศึกชาวญี่ปุ่นในสงครามโลกครั้งที่สอง

กลุ่มชาวญี่ปุ่นที่ถูกจับเป็นเชลยศึกในช่วงยุทธการที่โอกินาวะ
ในช่วงสงครามโลกครั้งที่สอง มีการคาดการณ์กันว่า มีสมาชิกของกองทัพจักรวรรดิญี่ปุ่น จำนวนระหว่าง 19,500 และ 50,000 นาย ถูกจับเป็นหรือยอมจำนนต่อกองกำลังฝ่ายสัมพันธมิตรตะวันตก ก่อนที่สงครามแปซิฟิกจะสิ้นสุดลงในเดือนสิงหาคม ค.ศ. 1945 กองกำลังทหารโซเวียตได้จับกุมและคุมขังแก่ทหารและพลเรือนชาวญี่ปุ่นกว่าครึ่งล้านคนในประเทศจีนและที่อื่น ๆ จำนวนของทหารบก ทหารเรือ นาวิกโยธิน และนักบินชาวญี่ปุ่นที่ได้ยอมจำนนนั้นมีจำกัดโดยกองทัพญี่ปุ่นได้ปลูกฝังแก่บุคคลากรว่าให้สู้จนตัวตาย ส่วนทหารฝ่ายสัมพันธมิตรมักจะไม่เต็มใจที่จะจับเชลย และทหารญี่ปุ่นหลายคนต่างเชื่อกันว่า หากยอมจำนนแล้ว ก็จะถูกสังหารโดยผู้จับกุม
รัฐบาลฝ่ายสัมพันธมิตรตะวันตกและผู้บัญชาการทหารระดับชั้นสูงได้ออกคำสั่งให้เชลยศึกชาวญี่ปุ่นได้รับการปฏิบัติตามอนุสัญญาระหว่างประเทศที่เกี่ยวข้อง  ในทางปฏิบัติ ทหารฝ่ายสัมพันธมิตรจำนวนมากไม่เต็มใจที่จะยอมรับการยอมจำนนของทหารญี่ปุ่น เนื่องจากความโหดร้ายที่ถูกกระทำโดยญี่ปุ่น การรณรงค์ได้เปิดฉากขึ้นในปี ค.ศ. 1944 เพื่อสนับสนุนในการจับกุมเชลยซึ่งประสบความสำเร็จเพียงบางส่วน และจำนวนเชลยที่ถูกจับกุมได้เพิ่มมากขึ้นในปีสุดท้ายของสงคราม
เชลยศึกชาวญี่ปุ่นมักเชื่อกันว่าการยอมจำนนของพวกเขาได้ทำลายพันธะทั้งหมดกับญี่ปุ่นและมีหลายคนได้ให้ข่าวกรองทางทหารแก่ฝ่ายสัมพันธมิตร เชลยที่ถูกจับกุมโดยฝ่ายสัมพันธมิตรตะวันตกนั้นอยู่ในสภาพที่ดีโดยทั่ว ๆ ไปในค่ายที่ตั้งอยู่ในออสเตรเลีย นิวซีแลนด์ อินเดีย และสหรัฐอเมริกา ส่วนเชลยที่ถูกจับกุมโดยสหภาพโซเวียตนั้นได้รับการปฏิบัติอย่างโหดร้ายในค่ายแรงงานที่ตั้งอยู่ในไซบีเรีย ภายหลังสงคราม เชลยศึกชาวญี่ปุ่นถูกส่งตัวกลับประเทศญี่ปุ่น แม้ว่าสหรัฐและบริติชจะเก็บเชลยศึกเอาไว้จำนวนพันนาย จนถึง ค.ศ. 1946 และ ค.ศ. 1947 ตามลำดับ และสหภาพโซเวียตยังคงกังขังเชลยศึกชาวญี่ปุ่นนับแสนนายจนถึงต้นปี ค.ศ. 1950 สหภาพโซเวียตก็ค่อย ๆ ปล่อยเชลยศึกจำนวนบางส่วนออกไปในช่วงไม่กี่ทศวรรษต่อมา แต่บางคนก็ไม่ได้กลับจนกระทั่งสหภาพโซเวียตได้ล่มสลายในปี ค.ศ. 1990 ในขณะที่คนอื่น ๆ ได้ตั้งรกรากและเริ่มมีครอบครัวในสหภาพโซเวียตซึ่งเลือกที่จะอยู่ต่อ
เค็นจิ โยเนกูระ

| เค็นจิ โยเนกูระ |
| --- | --- |
เกิด: 25 พฤษภาคม พ.ศ. 2477
เค็นจิ โยเนกูระ (ญี่ปุ่น: 米倉 健司; โรมาจิ: Yonekura Kenji) เป็นนักมวยสากลชาวญี่ปุ่น เกิดเมื่อ 25 พฤษภาคม พ.ศ. 2477 ที่เมืองฟูกูโอกะ ประเทศญี่ปุ่น
เกียรติประวัติ

แชมป์ประเทศญี่ปุ่นรุ่นฟลายเวท (2502)
แชมป์ OPBF รุ่นแบนตัมเวท
ชิง 6 มกราคม 2503 ชนะคะแนน เลโอ เอสปีโนซา ที่ ญี่ปุ่น
ป้องกันแชมป์ครั้งที่ 1, 4 สิงหาคม 2503 เสมอกับ เลโอ เอสปีโนซา ที่ ญี่ปุ่น
ป้องกันแชมป์ครั้งที่ 2, 24 เมษายน 2504 ชนะคะแนน ชัยเดช นารายณ์มหาราช ที่ ญี่ปุ่น
ป้องกันแชมป์ครั้งที่ 3, 1 ตุลาคม 2504 ชนะคะแนน จอห์นนี ฆามิโต ที่ ญี่ปุ่น
ป้องกันแชมป์ครั้งที่ 4, 18 มกราคม 2505 ชนะคะแนน มาร์ซิง ดาบิด ที่ ญี่ปุ่น
เสียแชมป์ 29 ตุลาคม 2505 แพ้คะแนน คัตสึโตชิ อาโอกิ ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
ชิงแชมป์โลก NBA รุ่นฟลายเวทเมื่อ 10 สิงหาคม 2502 แพ้คะแนน ปัสกวล เปเรซ ที่ ญี่ปุ่น
ชิงแชมป์โลก NBA รุ่นแบนตัมเวทเมื่อ 23 พฤษภาคม 2503 แพ้คะแนน โฮเซ เบเซร์รา ที่ ญี่ปุ่น
เทพารักษ์

สำหรับความหมายอื่น ดูที่ เทพารักษ์ (แก้ความกำกวม)
ศาลพระภูมิ ที่สถิตของเทพารักษ์
เทพารักษ์ หมายถึง เทวดาที่ดูแลรักษาที่แห่งใดแห่งหนึ่ง
ตามศาสนาพุทธ ถือว่าเทพารักษ์เป็นเทวดาชั้นจาตุมหาราชิกา บางที่อาจเรียกว่าเป็นเทวดา บางที่อาจเรียกว่าผี หากสิงสถิตอยู่หรือเป็นเจ้าของหรือเป็นใหญ่ในที่ใด ก็จะเรียกเป็น เจ้าที่, เจ้าท่า, เจ้าป่า หรือเจ้าเขา เป็นต้น
เทพารักษ์ถือเป็นเทวดาชั้นต่ำเนื่องจากมิได้อยู่เมืองฟ้า หากเป็นใหญ่ในที่ใดโดยเฉพาะก็เรียกเป็นเทพได้ และเติมคำว่า อารักษ์ ควบกันเป็น เทพารักษ์ จัดเป็นผีธรรมชาติ
เทพารักษ์ จะอาศัยอยู่ตามต้นไม้ใหญ่ เรียกว่า รุกขเทวดา ส่วนเทพารักษ์ที่อาศัยอยู่ตามบ้านเรือนจะเรียกว่า "พระภูมิ"
เซลล์หลอดตะแกรง

เส้นสีเขียว คือ หลอดตะแกรง; เส้นประสีเขียว คือ เซลล์ตะแกรง, สีชมพูอ่อน คือ เซลล์ข้างเคียง, สีชมพูเข้ม คือ นิวเคลียส, สีเหลือง คือ สารอาหาร
ในกายวิภาคศาสตร์พืช, เซลล์หลอดตะแกรง (sieve tube member) เป็นเซลล์ชนิดพิเศษในเปลือกชั้นในซึ่งยึดขยายขนาดออกมา ตรงปลายสุดของเซลล์หลอดตะแกรงจะเชื่อมต่อกับเซลล์หลอดตะแกรงอีกเซลล์หนึ่ง ซึ่งการเชื่อมต่อนี้เองที่ทำให้เกิดการสร้างหลอดตะแกรง หน้าที่หลักของหลอดตะแกรงคือการลำเลียงคาร์โบไฮเดรต, ซูโครสส่วนใหญ่ ลำเลียงไปในพืช (อาทิ ลำเลียงจากใบไปยังผลและราก ซึ่งแตกต่างจากท่อในระบบท่อลำเลียงน้ำซึ่งไม่มีชีวิตเมื่อพืชเจริญเติบโตเต็มที่ เซลล์หลอดตะแกรงเป็นเซลล์ที่มีชีวิต มีความแปลกตรงที่ไม่มีนิวเคลียสเมื่อเจริญเติบโตเต็มที่
ข้อมูลเพิ่มเติม

เปลือกชั้นใน
คำอธิบายที่ครอบคลุมเกี่ยวกับเซลล์หลอดตะแกรง เก็บถาวร 2007-08-07 ที่ เวย์แบ็กแมชชีน - คณะชีววิทยา มหาวิทยาลับฮัมเบิร์ก
อารัมภบทของเนื้อเยื่อลำเลียงอาหารชั้นทุติยภูมิ เก็บถาวร 2000-12-01 ที่ เวย์แบ็กแมชชีน โดย ดร.เดวิด ที. เว็บป์ - มหาวิทยาลัยฮาวาย
เขตการปกครองของประเทศเซอร์เบีย

เขตการปกครองของประเทศเซอร์เบีย ได้รับการกำหนดไว้ในกฎหมายรัฐบาลเซอร์เบีย ลงวันที่ 29 มกราคม ค.ศ. 1992 และตามกฎหมายว่าด้วยการจัดระเบียบดินแดนซึ่งสภานิติบัญญัติแห่งชาติเซอร์เบียมีมติเห็นชอบเมื่อวันที่ 29 ธันวาคม ค.ศ. 2007
เซอร์เบียแบ่งออกเป็น 29 เขตบริหารตามกฤษฎีกาฉบับหนึ่งที่รัฐบาลตราขึ้นใน ค.ศ. 1992 ส่วนหน่วยการปกครองประเภทอื่น ๆ ได้แก่ เทศบาลและเมือง และจังหวัดปกครองตนเอง ซึ่งได้รับการระบุไว้ในกฎหมายว่าด้วยการจัดระเบียบดินแดน
ภูมิภาค

รัฐธรรมนูญแห่งเซอร์เบียรับรองจังหวัดปกครองตนเอง (аутономна покрајина / autonomna pokrajina) 2 จังหวัด ได้แก่ วอยวอดีนาทางตอนเหนือ และดินแดนพิพาทคอซอวอและเมตอคิยาทางตอนใต้ ในขณะที่พื้นที่ที่เหลือของเซอร์เบียตอนกลางไม่เคยมีอำนาจในระดับภูมิภาคเป็นของตนเอง หลังสงครามคอซอวอ เจ้าหน้าที่รักษาสันติภาพที่นำโดยเนโทได้เข้าสู่คอซอวอหลังจากที่คณะมนตรีความมั่นคงแห่งสหประชาชาติลงมติรับข้อมติที่ 1244 จากนั้นใน ค.ศ. 2008 คอซอวอประกาศเอกราช รัฐบาลเซอร์เบียไม่ยอมรับคำประกาศเอกราชดังกล่าวโดยถือว่าผิดกฎหมายและไม่ชอบธรรม
จังหวัดวอยวอดีนามีสภาและรัฐบาลเป็นของตนเอง มีความเป็นอิสระในบางเรื่อง เช่น โครงสร้างพื้นฐาน วิทยาศาสตร์ การศึกษา วัฒนธรรม
จังหวัดปกครองตนเองคอซอวอและเมตอคิยาถูกถ่ายโอนไปสู่การบริหารงานของคณะผู้แทนบริหารชั่วคราวของสหประชาชาติในคอซอวอตั้งแต่เดือนมิถุนายน ค.ศ. 1999 หลังสงครามคอซอวอ ในเดือนกุมภาพันธ์ ค.ศ. 2008 รัฐบาลคอซอวอได้ประกาศเอกราชจากเซอร์เบียเพียงฝ่ายเดียว ซึ่งเป็นความเคลื่อนไหวที่ได้รับการยอมรับจากประเทศต่าง ๆ (รวมถึงสหภาพยุโรปส่วนใหญ่และสหรัฐ) แต่ไม่ได้รับการรับรองจากเซอร์เบีย รัสเซีย จีน อินเดีย บราซิล อาร์เจนตินา อินโดนีเซีย และประเทศสมาชิกสหประชาชาติอีก 87 ประเทศ รวมถึงประเทศสมาชิกสหภาพยุโรป 5 ประเทศ
ภูมิภาค > ภูมิภาคทางสถิติ

ภูมิภาคทางสถิติทั้งห้าของเซอร์เบีย ได้แก่
วอยวอดีนา
เบลเกรด
ชูมาดิยาและเซอร์เบียตะวันตก
เซอร์เบียตะวันตกและใต้
คอซอวอและเมตอคิยา
เขตบริหาร

เขตบริหาร (управни округ / upravni okrug) เป็นเขตการปกครองระดับบนสุดของประเทศ ประกอบไปด้วยเทศบาลและนครต่าง ๆ เขตบริหารเหล่านี้เป็นศูนย์กลางของอำนาจรัฐในระดับภูมิภาค แต่ไม่มีสภาเป็นของตนเองและไม่ได้รับการกล่าวถึงในกฎหมายว่าด้วยการจัดระเบียบดินแดน ค.ศ. 2007 แต่ได้รับการจัดระเบียบตามกฎหมายรัฐบาลเมื่อวันที่ 29 มกราคม ค.ศ. 1992
เซอร์เบียแบ่งออกเป็น 29 เขตบริหาร (18 เขตในเซอร์เบียตอนกลาง, 7 เขตในวอยวอดีนา และ 5 เขตในคอซอวอ ในขณะที่กรุงเบลเกรดมีสถานะพิเศษคล้ายกับเป็นเขตบริหารเขตหนึ่งในตัวเอง)
เทศบาลและนคร

เซอร์เบียแบ่งออกเป็น 145 เทศบาล (општина / opština) และ 29 นคร (град / grad) ซึ่งเป็นหน่วยพื้นฐานของการปกครองในระดับท้องถิ่น แต่ละเทศบาลมีสภาเป็นของตนเอง (สมาชิกสภามาจากการเลือกตั้งท้องถิ่นทุก 4 ปี) โดยปกติเทศบาลของเซอร์เบียจะมีประชากรมากกว่า 10,000 คน
นครเป็นหน่วยการปกครองตนเองในท้องถิ่นอีกประเภทหนึ่ง ดินแดนที่มีสถานะเป็น "นคร" มักจะมีประชากรมากกว่า 100,000 คน นอกเหนือจากนั้นมีลักษณะคล้ายคลึงกับเทศบาลมาก ปัจจุบันมีนคร 27 นคร แต่ละนครมีสภาและงบประมาณเป็นของตนเอง เฉพาะนครเท่านั้นที่มีตำแหน่งนายก แต่ในชีวิตประจำวันมักเรียกตำแหน่งประธานเทศบาลว่า "นายก" เช่นกัน
นครหนึ่ง ๆ อาจแบ่งออกเป็น "เทศบาลนคร" (градска општина / gradska opština) หรือไม่ก็ได้ นคร 6 นคร ได้แก่ เบลเกรด นอวีซาด นีช ปอฌาเรวัตส์ อูฌิตเซ และวราเญ แบ่งออกเป็นเทศบาลนครหลายเทศบาลโดยจัดประเภทเป็นเทศบาลเขตเมืองและเทศบาลเขตชานเมือง
เขตการปกครองของคอซอวอ

แม้ว่ากฎหมายของเซอร์เบียจะถือว่าคอซอวอเป็นส่วนหนึ่งของเซอร์เบียและแบ่งคอซอวอออกเป็น 5 เขตบริหาร, 28 เทศบาล และ 1 นคร แต่คณะผู้แทนบริหารชั่วคราวของสหประชาชาติในคอซอวอได้นำการจัดระเบียบดินแดนรูปแบบใหม่มาใช้ใน ค.ศ. 2000 ความเคลื่อนไหวนี้ไม่ได้รับการยอมรับจากเซอร์เบีย แต่ได้รับการยอมรับจากสาธารณรัฐคอซอวอซึ่งประกาศตนเองเป็นเอกราช ตามการจัดระเบียบดินแดนรูปแบบใหม่ คอซอวอแบ่งออกเป็น 7 เขต (ใหม่)[ต้องการอ้างอิง] และ 37 เทศบาล (มีเทศบาลใหม่ 8 เทศบาล)
ภูมิภาคทางสถิติในประเทศเซอร์เบีย
เขตบริหารในประเทศเซอร์เบีย
เค. เอ็น. แพนดิต้า

เค. เอ็น. แพนดิต้า, รู้จักกันในเชื่อ คาซี นาถ ปันดิตา (เกิดเมื่อปี ค.ศ. 1929) เป็นนักประวัติศาสตร์ชาวอินเดีย เกิดที่รัฐชัมมูและกัศมีร์ แพนดิต้าเรียนและทำงานที่มหาวิทยาลัยปัญจาบ และมหาวิทยาลัยเตห์ราน โดยเป็นอาจารย์และผู้จัดการศูนย์การศึกษากลางเอเชียที่ มหาวิทยาลัยแคชเมียร์
บรรณานุกรม

Pandit, K. N. (2013). Baharistan-i-shahi: A chronicle of mediaeval Kashmir. Srinagar: Gulshan Books. (Translation)
Pandita, K. N. (2009). A Muslim missionary in mediaeval Kashmir: Being the English translation of Tohfatu'l-ahbab. New Delhi: Voice of India. (Translation)
แหล่งข้อมูลอื่น

world-citizenship.org เก็บถาวร 2017-09-07 ที่ เวย์แบ็กแมชชีน
Mediaeval Kashmir Historiography
เดนนิส กาบอร์

| เดนนิส กาบอร์ |
| --- | --- |

เกิด: 5 มิถุนายน ค.ศ. 1900(1900-06-05) บูดาเปสต์,  ฮังการี
เสียชีวิต: 8 กุมภาพันธ์ ค.ศ. 1979(1979-02-08) (78 ปี) ลอนดอน,  บริเตนใหญ่
พลเมือง:  ชาวฮังการี /   ชาวอังกฤษ
ศิษย์เก่า: Technical University of Berlin Technical University of Budapest
มีชื่อเสียงจาก: การประดิษฐ์ฮอโลกราฟี
รางวัล: รางวัลโนเบลสาขาฟิสิกส์ (1971) IEEE Medal of Honor (1970)
อาชีพทางวิทยาศาสตร์
สาขา: วิศวกรรมไฟฟ้า, ฟิสิกส์
สถาบันที่ทำงาน: วิทยาลัยอิมพีเรียลลอนดอน British Thomson-Houston
 
เดนนิส กาบอร์ ซีบีอี, เอฟอาร์เอส (Dennis Gabor CBE, FRS; 5 มิถุนายน ค.ศ. 1900 - 9 กุมภาพันธ์ ค.ศ. 1979) นักประดิษฐ์และวิศวกรไฟฟ้าชาวอังกฤษเชื้อสายยิว-ฮังการี  เป็นผู้ค้นพบหลักการของการสร้างภาพ 3 มิติแบบฮอโลกราฟี โดยบังเอิญขณะกำลังพัฒนาปรับปรุงคุณภาพของกล้องจุลทรรศน์อิเล็กตรอน การค้นพบครั้งนี้ทำให้เขาได้รับรางวัลโนเบลสาขาฟิสิกส์ ในปี ค.ศ. 1971
เดนนิส กาบอร์เกิดในครอบครัวชาวยิวที่บูดาเปสต์ ประเทศฮังการี หลังจากจบการศึกษาวิศวกรรมไฟฟ้าจากฮังการี และเยอรมนี ก็ได้ทำงานวิจัยเกี่ยวกับหลอดรังสีคาโทด และเครื่องออสซิโลกราฟ
หลังจากอดอล์ฟ ฮิตเลอร์ และพรรคนาซีเข้ามามีอำนาจในปี ค.ศ. 1933 เขาได้อพยพออกจากนาซีเยอรมนี และได้รับเชิญไปทำงานในประเทศอังกฤษ เขาได้รับสัญชาติอังกฤษในปี ค.ศ. 1946
เขาเสียชีวิตเมื่อวันที่ 9 กุมภาพันธ์ ค.ศ. 1979 ที่ลอนดอน ประเทศอังกฤษ
เครเดิลแคป

| เครเดิลแคป |
| --- | --- |
ชื่ออื่น: infantile or neonatal seborrhoeic dermatitis, crusta lactea, milk crust, honeycomb disease

ทารกที่เป็นโรคเครเดิลแคป
สาขาวิชา: ตัจวิทยา
เครเดิลแคป หรือ ผิวหนังอักเสบแบบรังแคในทารก เป็นโรคผิวหนังในทารกชนิดหนึ่ง มีลักษณะเป็นผื่นบนหนังศีรษะมีลักษณะแห้ง เยิ้มเป็นมัน สีออกเหลือง แตกเป็นสะเก็ด ส่วนใหญ่ไม่ทำให้ทารกมีอาการคันหรือไม่สบายตัวแต่อย่างใด มักเริ่มแสดงอาการในช่วง 3 เดือนแรก แต่บางรายอาจเป็นในภายหลังได้ หากเด็กโตมีอาการเช่นนี้มักเป็นรังแคธรรมดามากกว่า
เคตะ ทาจิบานะ

| เคตะ ทาจิบานะ |
| --- | --- |
ชื่อเกิด: เคตะ ทาจิบานะ
เกิด: 16 ธันวาคม 1985
ที่เกิด: ฟูกูโอกะ ญี่ปุ่น
แนวเพลง: เจ-ป็อป ฮิปฮอป อาร์แอนบี
อาชีพ: นักร้อง นักแสดง
ช่วงปี: พ.ศ. 2544 – ปัจจุบัน
ค่ายเพลง: โพนีแคนยอน Flight Master  Vision Factory

สมาชิก: w-inds.วินส์

เว็บไซต์: w-inds.tv
เคตะ ทาจิบานะ  (ญี่ปุ่น: 橘慶太; โรมาจิ: Tachibana Keita) เกิดวันจันทร์ที่ 16 ธันวาคม พ.ศ. 2528 ปีฉลู ราศรีธนู มีพี่น้องทั้งหมด 4 คน โดย เคตะ เป็นลูกชายคนที่สองของบ้าน
เคตะ เรียนเต้นรำที่โรงเรียนในปี 1999 จากนั้นปี 2000 จึงมาทดสอบเสียงที่ฟูกูโอกะ ผ่านการคัดเลือกจากผู้สมัครกว่า 8,000 คน ด้วยความที่มีเสียงดีและเต้นเก่ง ส่วนเรียวเฮกับริวอิจิ เจอกันที่โรงเรียนสอนเต้นรำและมาทดสอบที่ฟูกูโอกะเช่นกันจนได้รับเลือกให้เป็นสามหนุ่มวินด์ส มีผลงานซิงเกิลแรกในปี 2001 Forever Memories และแจ้งเกิดมานับแต่นั้น
ข้อมูลส่วนบุคคล

เคตะ ทาจิบานะ ได้แถลงข่าวต่อสื่อมวลชนถึงเรื่องงานแต่งงานและการจดทะเบียนสมรสของเขาและแฟนสาว  อายะ มัตสึอูระ เมื่อวันที่ 4 สิงหาคม พ.ศ.2556 โดยทั้งสองคนคบกันเป็นแฟนยาวนานถึง 12 ปีตั้งแต่ทาจิบานะ เคตะอายุ 15 ปี กำหนดการจัดงานแต่งงานในเดือน ตุลาคม พ.ศ.2556 ส่วนสถานที่จัดงานคือที่เกาะฮาวาย
พ่อ: ???
แม่: ทาจิบานะ ฮิโตมิ
พี่ชาย: ทาจิบานะ ยูตะ
น้องสาว: ทาจิบานะ เมอิ
น้องสาวคนเล็ก: ทาจิบานะ มิโอะ
หมู่เลือด: บี
กีฬาที่ชอบที่สุด: ฟุตบอล
ภรรยาชื่อ:  อายะ มัตสึอูระ จดทะเบียนสมรสเมื่อวันที่ 04 สิงหาคม 2556
การศึกษา :  มัธยมปลาย (เพราะต้องการทุ่มเทให้กับงาน)
แนวเพลงที่ชอบ :  Soul
ศิลปินที่ชอบ : Earth Wind&Fire,Zhane,C+C Music Factory
ความสามารถ :  เต้นรำ และร้องเพลง
อาหารที่ชอบ :  กิมจิ  และ  เนื้อ
อาหารที่ไม่ชอบ :  ปลา
เครื่องดื่มที่ชอบ :  น้ำเปล่า (เพื่อเป็นการดูแลรักษาหลอดเสียง)
สีที่ชอบ :  ขาว และ ดำ
ตัวเลขที่ชอบ :  7
ส่วนของร่างกายที่ชอบที่สุด :  ดวงตา
ส่วนของร่างกายที่ไม่ชอบ :  จมูก
สัดว์เลี้ยงที่ชอบ :  สุนัข
วิชาที่ชอบ :  พละ
ฤดูที่ชอบ :  ใบไม้ผลิ
ลักษณะผู้หญิงที่ชอบ :  ผมสั้น, ใจดี
รักครั้งแรก :  ตอนประถม 6
นิสัย :  ร่าเริง และหัวรั้นเป็นบางครั้ง
ความฝัน :  เป็นที่ 1 ของโลก
สิ่งที่ภูมิใจ :  ความสูงของตัวเอง
วิธีผ่อนคลาย :  หาสิ่งที่ตัวเองชอบทำ / ดู
เครื่องประดับ :  นาฬิกาข้อมือ
บุคคลที่เคารพ :  คุณครูสอนเต้น
คุณสัมบัติของนักร้องนำ :  เสียงต้องชัดเจน และใส่อารมณ์ลงไปด้วย เพื่อดึงดูดผู้คน
ประเทศที่อยากไป :  อินเดีย
ประวัติการทำงาน > w-inds. วินส์

- [19 ธันวาคม พ.ศ. 2544] 1st Message 

- [18 ธันวาคม พ.ศ. 2545] The System of Alive

- [17 ธันวาคม พ.ศ. 2546] Prime of Life

- [01 มิถุนายน พ.ศ. 2548] Ageha 

- [15 มีนาคม พ.ศ. 2549] Thanks

- [07 มีนาคม พ.ศ. 2550] Journey

- [02 กรกฎาคม พ.ศ. 2551] Seventh Ave.

- [10 มีนาคม พ.ศ. 2553] Another World

- [04 กรกฎาคม พ.ศ. 2555] Move Like This
- Buddies (w-inds. album)|Buddies  (2003)

- w-inds.: Bestracks (2004)

- Single Collection: Best Eleven (2008)
ประวัติการทำงาน > Solo เดี่ยว ในฐานะ Tachibana Keita

ซิงเกิล

- [2006.10.18] Michishirube เพลง ED รีบอนร์

1 Michishirube	 	

2 Ai no katachi	 	

3 Koe	 	

4 Michishirube (Instrumental)
- [2007.05.02] FRIEND เพลง ED
อัลบั้ม

- [2006.11.29] Koe
อัลบั้มรูป

- [2007.04.19] to you
ประวัติการทำงาน > Solo เดี่ยว ในฐานะ KEITA

ซิงเกิล

- [2013.02.20] Slide 'n' Step 

1. Slide ’n’ Step

2. Pretty Girl

3. Searchin’

4. One Night
อัลบั้ม

- [2013.06.05] Side by Side 

1. Turn it up

2. Slide‘n’Step

3. Shame on me

4. Magic feat.AKLO

5. Nice & Slow

6. Hey Love

7. Thinking of you

8. Get U Back feat.AISHA

9. broken hearted passenger

10. Side by Side

11. Beautiful Lie

12. One More Time

13. Slide‘n’Step -Extended Mix- feat.SKY-HI(AAA)
อัลบั้มรูป

- [2013.06.18 ] KEITA 24/7
ประวัติการทำงาน > ละคร/ภาพยนตร์

Star Light ปี 2001  as Himself
Nurse no Oshigoto : The Movie  ปี 2002  as Soccer player
Shrek the Third ปี 2007 as Artie (Voice for Japanese dub)
おひとりさま - Ohitorisama ปี 2009 Keita Tachibana w-inds. as Hiroyuki Harada
まっつぐ～鎌倉河岸捕物控 - mattsugu ~kamakura gashi torimonohikae~ ปี 2010 Keita Tachibana w-inds. as MASATSUGU
แหล่งข้อมูลอื่น

เว็บไซต์อย่างเป็นทางการ, www.w-inds.tv (ภาษาญี่ปุ่น)
เว็บไซต์วิชั่นแฟคตอรี่ (ภาษาญี่ปุ่น)
เว็บไซต์KEITA (ภาษาญี่ปุ่น)
ทวิตเตอร์KEITA (ภาษาญี่ปุ่น)
เดนท์สุ

| --- | --- |

Headquaters in Higashi-Shinbashi, Minato, Tokyo
ชื่อท้องถิ่น: 株式会社電通
ประเภท: มหาชน (K.K.)
การซื้อขาย: TYO: 4324
ISIN: JP3551520004 
อุตสาหกรรม: Advertising Public relations Information, Communication
ก่อตั้ง: 1 กรกฎาคม 1901; 123 ปีก่อน (1901-07-01) (as Japan Advertising Ltd.)
ผู้ก่อตั้ง: Hoshiro Mitsunaga
สำนักงานใหญ่: เขตมินาโตะ, โตเกียว, ญี่ปุ่น
บุคลากรหลัก: Hiroshi Igarashi (President)
รายได้:  ¥1.018 ล้านล้าน (2018)
รายได้สุทธิ:  ¥61.4 billion (FY 2018)
พนักงาน: 62,608 (2018)
บริษัทในเครือ: Dentsu International
เว็บไซต์: www.dentsu.com
เดนท์สุ อิงค์ (Dentsu Inc.) เป็นบริษัทตัวแทนโฆษณาอันดับหนึ่งของประเทศญี่ปุ่น และมีสำนักงานใหญ่อยู่ที่ เมืองโตเกียว ประเทศญี่ปุ่น  ส่วนเดนท์สุ ประเทศไทย (Dentsu Thailand) ถือเป็นบริษัทในเครือ Dentsu Aegis Network (DAN) ซึ่งเจ้าของก็คือ Dentsu Inc. นั่งเอง โดยเดนท์สุ ประเทศไทยนั้น มีที่ตั้งอยู่ที่ ชั้น 27-28 อาคารอื้อจือเหลียง ถนนพระรามสี่ แขวงสีลม เขตบางรัก กรุงเทพฯ 10500 ปัจจุบันมีลูกค้ารายหลักคือโตโยต้า อายิโนะโมะโต๊ะ คาโอ และบริษัทระดับโลกและระดับประเทศรายใหญ่อีกหลายเจ้า
แหล่งข้อมูลอื่น

https://www.dentsu.com/
http://www.dentsu.co.th/main.html เก็บถาวร 2019-06-24 ที่ เวย์แบ็กแมชชีน
1 2  "Dentsu Inc. FY2018 Consolidated Financial Results" (PDF). คลังข้อมูลเก่าเก็บจากแหล่งเดิม (PDF)เมื่อ 2020-07-09. สืบค้นเมื่อ 2020-07-09.
↑  "Corporate Data - WHO WE ARE - DENTSU INC". www.dentsu.com. คลังข้อมูลเก่าเก็บจากแหล่งเดิมเมื่อ 2019-05-15. สืบค้นเมื่อ 2020-07-09.
เทพสิงห์

| เทพสิงห์ |
| --- | --- |

เจ้าผู้ครองแคว้นเชียงใหม่
ครองราชย์: พ.ศ. 2270
รัชสมัย: 1เดือน
รัชกาลก่อนหน้า: มังแรนร่า   (พม่า)
รัชกาลถัดไป: องค์คำ
ประสูติ: ไม่ปรากฏ เมืองยวมใต้
พิราลัย: ไม่ปรากฏ
เทพสิงห์ เป็นเจ้าเมืองเชียงใหม่ ผู้นำชาวเชียงใหม่ขับไล่พม่า และเป็นเจ้าเมืองเชียงใหม่พระองค์แรกที่ปกครองเชียงใหม่ในช่วงที่เป็นอิสระจากพม่า
เทพสิงห์ เป็นชาวเมืองยวมใต้ มีใจเจ็บแค้นที่ถูกข้าศึกชาวพม่าย่ำยีบีฑามาช้านาน จึงได้รวบรวมสมัครพรรคพวก ยกเข้าไปปล้นเมืองเชียงใหม่ในเวลากลางคืน  และจับมังแรนร่าผู้ครองเมืองเชียงใหม่ชาวพม่าได้และเทพสิงห์ก็ได้จัดการฆ่ามังแรนราและต่อมาก็ได้ขึ้นปกครองเมืองเชียงใหม่เมื่อ พ.ศ. 2270 เมื่อปกครองเมืองเชียงใหม่ได้เเล้วเทพสิงห์ประกาศจะฆ่าล้างพวกมอญพม่าให้หมดเชียงใหม่
หลังจากเทพสิงห์ปกครองเชียงใหม่ได้ประมาณ 1 เดือน พวกพม่าได้ร่วมกับเจ้าองค์คำ (หรือ เจ้าองค์นก) ขับไล่เทพสิงห์ เทพสิงห์จึงได้ไปขอความช่วยเหลือจากเจ้าธรรมปัญโญ เจ้าผู้ครองนครน่าน เจ้าเมืองน่านยกกำลังมาตีเมืองเชียงใหม่  แต่ชะตาตกการศึกครั้งนี้จึงแพ้อย่างราบคาบ เจ้าเมืองน่านเจ้าธรรมปัญโญเสียชีวิตในสนามรบ เทพสิงห์ก็ได้หายสาบสูญไป
เทพสิงห์ครองเมืองเชียงใหม่ในปี พ.ศ. 2270 รวมระยะเวลาได้ 1 เดือน องค์คำร่วมกับพม่า ขับไล่เทพสิงห์ออกไปได้ แล้วขึ้นครองเมืองเชียงใหม่
เด่นชัยเล็ก กระทิงแดงยิม

| เด่นชัยเล็ก กระทิงแดงยิม |
| --- | --- |
เกิด: 21 กรกฎาคม พ.ศ. 2534
เด่นชัยเล็ก กระทิงแดงยิม เกิดเมื่อ 21 กรกฎาคม พ.ศ. 2534 ที่ จ.ปราจีนบุรี เป็นแชมป์ประเทศไทย และแชมป์สมาคมมวยแห่งทวีปเอเชีย (PABA) ชาวไทย สถิติการชก 10 ครั้ง ชนะ 10 (น็อค 7)
เกียรติประวัติ

แชมป์ประเทศไทยรุ่นฟลายเวท
ชิง 26 พฤษภาคม พ.ศ. 2553 ชนะคะแนน ยูชิ เอื้อสัมพันธ์ ที่ นครปฐม
แชมป์ PABA เฉพาะกาลรุ่นฟลายเวท
ชิง 7 กุมภาพันธ์ พ.ศ. 2554 ชนะทีเคโอ ริกกี้ มานูโฟเอ (อินโดนีเซีย) ยก 6 ที่ เชียงใหม่
ป้องกันแชมป์ครั้งที่ 1 29 พฤศจิกายน พ.ศ. 2554 ชนะคะแนน ลีโอเนล มาร์ค ดูรัน (ฟิลิปปินส์) ที่ โรงเรียนปากเกร็ด จังหวัดนนทบุรี
ป้องกันแชมป์ครั้งที่ 2 27 กรกฎาคม พ.ศ. 2555 ชนะน็อคยก 2 วิลเบอร์ แอนโดกัน (ฟิลิปปินส์) ที่ สนามหลวง กรุงเทพมหานคร
ชื่อชกมวยอื่นๆ

เด่นชัยเล็ก ก.ฐิติพงศกร
เทศบาลตำบลดอนฉิมพลี

| เทศบาลตำบลดอนฉิมพลี |
| --- | --- |
เทศบาลตำบล
ทต.ดอนฉิมพลี
พิกัด: 13°57′59.1″N 100°57′52.3″E﻿ / ﻿13.966417°N 100.964528°E﻿ / 13.966417; 100.964528
ประเทศ:  ไทย
จังหวัด: ฉะเชิงเทรา
อำเภอ: บางน้ำเปรี้ยว
จัดตั้ง:  •  30 พฤษภาคม 2499 (สุขาภิบาลดอนฉิมพลี)  •  25 พฤษภาคม 2542 (ทต.ดอนฉิมพลี)
พื้นที่
 • ทั้งหมด: 0.39 ตร.กม. (0.15 ตร.ไมล์)
ประชากร (2564)
 • ทั้งหมด: 1,592 คน
 • ความหนาแน่น: 4,082.05 คน/ตร.กม. (10,572.5 คน/ตร.ไมล์)
รหัส อปท.: 05240301
ที่อยู่ สำนักงาน: เลขที่ 12/9 หมู่ที่ 18 ถนนเทศบาล 3 ตำบลดอนฉิมพลี อำเภอบางน้ำเปรี้ยว รหัสไปรษณีย์ 24170
เว็บไซต์: www.dcp.go.th
 ส่วนหนึ่งของสารานุกรมประเทศไทย
เทศบาลตำบลดอนฉิมพลี เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 1, 18 ตำบลดอนฉิมพลี ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสุขาภิบาลดอนฉิมพลีที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 1,592 คน และเป็นองค์กรปกครองส่วนท้องถิ่นประเภทเทศบาลตำบลที่มีพื้นที่เล็กที่สุดในประเทศไทย
พื้นที่เทศบาลตำบลอยู่บริเวณทิศตะวันตกเฉียงเหนือของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 21.7 กิโลเมตร อยู่ห่างจากศาลากลางจังหวัดฉะเชิงเทราประมาณ 41.9 กิโลเมตร อยู่ห่างจากกรุงเทพมหานครประมาณ 67.6 กิโลเมตรตามทางรถยนต์ มีพื้นที่รับผิดชอบทั้งหมด 0.39 ตารางกิโลเมตรหรือคิดเป็น 243.75 ไร่
แหล่งข้อมูลอื่น

เว็บไซต์เทศบาลตำบลดอนฉิมพลี
| ด ค กองค์กรปกครองส่วนท้องถิ่นระดับล่างในจังหวัดฉะเชิงเทรา |
| --- | --- | --- |
| เทศบาลเมือง | ฉะเชิงเทรา |  |
| เทศบาลตำบล |  เกาะขนุน  เขาหินซ้อน  คลองแสนแสบ  ดอนเกาะกา  ดอนฉิมพลี  ท่าข้าม  ท่าถ่าน  ท่าสะอ้าน  ทุ่งสะเดา  เทพราช  นครเนื่องเขต  บางปะกง  บางปะกงพรหมเทพรังสรรค์  บางขนาก  บางคล้า  บางน้ำเปรี้ยว  บางผึ้ง  บางวัว  บางวัวคณารักษ์  บางสมัคร  บ้านซ่อง  บ้านโพธิ์  ปากน้ำ  แปลงยาว  พนมสารคาม  พิมพา  ลาดขวาง  วังเย็น  ศาลาแดง  สนามชัยเขต  แสนภูดาษ  หอมศีล  หัวสำโรง  |  |
| องค์การบริหารส่วนตำบล |  ก้อนแก้ว  เกาะขนุน  เกาะไร่  เขาดิน  เขาหินซ้อน  คลองขุด  คลองเขื่อน  คลองจุกกระเฌอ  คลองตะเกรา  คลองนครเนื่องเขต  คลองนา  คลองบ้านโพธิ์  คลองประเวศ  คลองเปรง  คลองหลวงแพ่ง  คลองอุดมชลจร  คู้ยายหมี  ดงน้อย  ดอนฉิมพลี  ดอนทราย  ท่ากระดาน  ท่าตะเกียบ  ท่าทองหลาง  ท่าไข่  ท่าสะอ้าน  ทุ่งพระยา  เทพราช  บางกระเจ็ด  บางกรูด  บางกะไห  บางเกลือ  บางแก้ว  บางขวัญ  บางคา  บางตลาด  บางตีนเป็ด  บางเตย  บางน้ำเปรี้ยว  บางไผ่  บางพระ  บางโรง  บางเล่า  บางสวน  บ้านใหม่  บึงน้ำรักษ์  แปลงยาว  พนมสารคาม  โพรงอากาศ  เมืองเก่า  เมืองใหม่  โยธะกา  ลาดกระทิง  วังตะเคียน  ศาลาแดง  สนามจันทร์  สองคลอง  สาวชะโงก  สิงโตทอง  สิบเอ็ดศอก  เสม็ดใต้  เสม็ดเหนือ  โสธร  หนองจอก  หนองตีนนก  หนองบัว  หนองไม้แก่น  หนองยาว  หนองแหน  หนามแดง  หมอนทอง  หอมศีล  หัวไทร  หัวสำโรง  แหลมประดู่  |  |
เค ทานากะ

| เค ทานากะ |
| --- | --- |
田中圭
เกิด:  (1984-07-10) 10 กรกฎาคม ค.ศ. 1984 (40 ปี) เขตโคโต โตเกียว
สัญชาติ: ญี่ปุ่น
อาชีพ: นักแสดง
ปีปฏิบัติงาน: ค.ศ. 2000–ปัจจุบัน
ส่วนสูง: 1.78 m (5 ft 10 in)
คู่สมรส: ซากูระ (สมรส 2011)
บุตร: 2
เค ทานากะ (ญี่ปุ่น: 田中圭; โรมาจิ: Tanaka Kei; เกิด 10 กรกฎาคม ค.ศ. 1984) เป็นนักแสดงชายชาวญี่ปุ่น มีผลงานการแสดงครั้งแรกในละครโทรทัศน์เรื่องครูสาวยากูซ่า แสดงเป็น​ โอโนะ และเริ่มมีชื่อเสียงจากวอเตอร์บอยส์ ละครโทรทัศน์ใน ค.ศ. 2003 ในปี 2008 เขานำแสดงในภาพยนตร์ครั้งแรกเรื่องโคโงเอรุคางามิ ในปี 2012 และ 2017 ทานากะได้ร่วมแสดงในละครโทรทัศน์ของทีวีอาซาฮิเรื่องหมอซ่าส์พันธุ์เอ็กซ์ ต่อมาในปี 2019 เขาได้รับบทนำแสดงในละครโทรทัศน์อีกครั้งเรื่องถึงตาเธอฆ่า ซึ่งทำให้เขาได้รับรางวัลฮาชิดะครั้งที่ 28 ในสาขานักแสดงมาใหม่
รางวัล

| ปี | รางวัล | สาขา | ผลงานที่เข้าชิง | ผล | อ้างอิง |
| --- | --- | --- | --- | --- | --- |
| 2018 | 11th Tokyo Drama Awards | นักแสดงนำชายดีเด่น | รักใหม่... หัวใจจะวาย | ชนะ |  |
| 2019 | 22nd Nikkan Sports Drama Grand Prix | นักแสดงนำชายดีเด่น | รักใหม่... หัวใจจะวาย | ชนะ |  |
| 2019 | 43rd Elan d'or Awards | นักแสดงมาใหม่แห่งปี | ตนเอง | ชนะ |  |
| 2019 | 44th Hochi Film Awards | นักแสดงชายดีเด่น | รักใหม่... หัวใจจะวาย: เลิฟออร์เดต | เสนอชื่อเข้าชิง |  |
| 2020 | 23rd Nikkan Sports Drama Grand Prix | Best Actor | ถึงตาเธอฆ่า และ Ossan's Love in the Sky | ชนะ |  |
| 2021 | 46th Hochi Film Awards | นักแสดงสมทบชายดีเด่น | And, the Baton Was Passed และอื่น ๆ | เสนอชื่อเข้าชิง |  |
แหล่งข้อมูลอื่น

เว็บไซต์อย่างเป็นทางการ
เค ทานากะ ที่อินเทอร์เน็ตมูวีเดตาเบส